Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนีเช้านี้เปิดต …
30 พ.ค. 2561

MARKET MONITOR
สรุปภาพตลาดในช่วงเช้า: ดัชนีเช้านี้เปิดตลาดโดดลงกว่า 17 จุด ก่อนรีบาวด์ปิดช่วงลบลดลง ที่ระดับดัชนี 1,720.02 จุด ด้วยมูลค่าซื้อขายราว 3.8 หมื่นล้านบาท ทั้งนี้ตลาดปรับตัวลงแรง จากผลกระทบของดัชนีกลุ่มพลังงาน (ENERG) ที่ปรับตัวลดลง
มุมมองตลาดช่วงบ่าย: จากกราฟรายวัน ดัชนีปิดหลุดแนวรับเส้นระนาบ และแนวรับเส้น EMA 200 วัน ที่ระดับดัชนี 1,725 จุด แล้ว มองมีโอกาสที่ดัชนีอาจปรับตัวลงต่อ โดยมีกรอบแนวรับถัดไปบริเวณ 1,700 จุด ซึ่งเครื่องมือเทคนิคอย่าง ADX ปรับตัวเพิ่มขึ้นสูงกว่าระดับ 20% ที่สะท้อนถึงการเริ่มเกิดแนวโน้มขาลง(จากกรอบ Downtrend Channel) เช่นเดียวกับภาพ RSI ที่แกว่งหลุด Neutral Zone ชี้ลงในเขต Negative Zone บ่งชี้ถึงการอ่อนตัวของโมเมนตัมต่อเนื่อง ฉะนั้น ระมัดระวังความผันผวนที่สูงของตลาดช่วงนี้ แนะนำรอสัญญาณกลับตัวก่อน
กลยุทธ์ในช่วงบ่าย: ทั้งนักเก็งกำไรระยะสั้น และนักลงทุนระยะกลาง เน้นถือเงินสดต่อ
Point of View
เริ่มยก Low ยก High! เลือก EPG จากกราฟรายวัน ราคายืนบวก Outperform ตลาดพร้อมกับปริมาณการซื้อขายที่เพิ่มขึ้นหลังจากพักตัวก่อนหน้า เครื่องมือ Modified Stochastic ให้สัญญาณซื้อระยะสั้น %K&gt;%D ขณะที่ราคาแกว่งตัวยก Low ที่สูงขึ้นต่อเนื่อง มองบวกต่อ EPG คาดหวังหุ้นไต่ระดับขึ้นทดสอบต้าน 8.00 บาท ให้แนวรับ 7.40 บาท และ Cut Loss หากหลุด 7.25 บาท